17. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Δ2/20691 της 6/10 Αυγ. 1987 (ΦΕΚ Β΄ 425) Ρύθμιση θεμάτων μετάθεσης και τοποθέτησης διευθυντών και υποδιευθυντών των σχολικών μονάδων πρωτοβάθμιας και δευτεροβάθμιας εκπαίδευσης. Έχοντας υπόψη την ανάγκη ρύθμισης του τρόπου μετάθεσης και τοποθέτησης διευθυντών και υποδιευθυντών στις σχολικές μονάδες πρωτοβάθμιας και δευτεροβάθμιας εκπαίδευσης ώστε να υπάρχει έγκαιρη στελέχωση αυτών, αποφασίζουμε: 1.Κενές και κενούμενες θέσεις μέχρι 31 Αυγούστου θέσεις διευθυντών σχολικών μονάδων πρωτοβάθμιας και δευτεροβάθμιας εκπαίδευσης και σχολικών εργαστηριακών κέντρων (ΣΕΚ), καθώς και υποδιευθυντών των ίδιων σχολικών μονάδων και υπεύθυνων τομέων ΣΕΚ μπορεί να πληρωθούν με μετάθεση άλλων διευθυντών, υποδιευθυντών ή υπεύθυνων τομέων ΣΕΚ αντίστοιχα, που υπηρετούν σε άλλα σχολεία του ίδιου νομού ή νομαρχίας του άρθρ. 31 του Νόμ. 1599/1986 (ΦΕΚ 75). 2.Η μετάθεση γίνεται με απόφαση του οικείου Νομάρχη ύστερα από πρόταση του οικείου περιφερειακού υπηρεσιακού συμβουλίου, που εκδίδεται το αργότερο μέχρι την 5η Σεπτεμβρίου. 3.Οι διευθυντές των σχολικών μονάδων και ΣΕΚ, οι υποδιευθυντές σχολικών μονάδων και οι υπεύθυνοι τομέων ΣΕΚ, που επιθυμούν να μετατεθούν σε άλλο σχολείο του ίδιου νομού, υποβάλλουν τις σχετικές αιτήσεις τους στον προϊστάμενο της διεύθυνσης μέχρι 31 Αυγούστου. Ο προϊστάμενος της διεύθυνσης εκπαίδευσης αφού προσδιορίσει υπεύθυνα τις μονάδες μετάθεσης κατά περίπτωση και στο σύνο(Αντί για τη σελ. 180,401(δ) Σελ. 180,401(ε) Τεύχος 1225-Σελ. 73 Μεταθέσεις Εκπαιδευτικών 32.Β.δ.17 λό τους, εισάγει τις αιτήσεις στο οικείο περιφερειακό υπηρεσιακό συμβούλιο, το οποίο αποφασίζει σχετικά. 4.Στην περίπτωση που η ίδια θέση διευθυντή σχολικής μονάδας ή ΣΕΚ και η ίδια θέση υποδιευθυντή σχολικής μονάδας ή υπεύθυνου τομέα ΣΕΚ, ζητείται από περισσότερους υποψήφιους, ανεξάρτητα αν είχαν τοποθετηθεί από τους πίνακες α΄ ή β΄, μετατίθεται εκείνος που συγκεντρώνει τις περισσότερες μονάδες μετάθεσης, όπως αυτές προσδιορίζονται στα άρθρ. 2 και 3 του Π.Δ. 249/1986 (ΦΕΚ 118), (ανωτ. αριθ. 16). Μονάδες μετάθεσης που ορίζονται στις περιπτ. δ΄ και η΄ της παρ. 3 του άρθρ. 2 του Π.Δ. 249/1986 για την προστασία υπερήλικων φυσικών γονέων και για τη σειρά αξιολόγησης στον τελικό πίνακα επιλογής, δεν υπολογίζονται για όλους τους υποψήφιους για μετάθεση. Στην περίπτ. στ΄ της παρ. 3 του άρθρ. 2 του ίδιου Π.Δ/τος υπολογίζονται μονάδες μετάθεσης για το σύζυγο ανεξάρτητα από το φύλο. 5.Στις κενές θέσεις που απομένουν μετά τις παραπάνω μεταθέσεις, καθώς και στις κενούμενες κατά τη διάρκεια του διδακτικού έτους το αργότερο μέχρι το τέλος Μαρτίου, τοποθετούνται διευθυντές ή υποδιευθυντές ή υπεύθυνοι τομέων ΣΕΚ, κατά περίπτωση, από τους πίνακες β΄ σύμφωνα με τις διατάξεις του άρθρ. 11 του Νόμ. 1566/1985 και του Π.Δ. 249/1986. 6.Στις περιπτώσεις που έχουν εξαντληθεί οι πίνακες β΄, οι τοποθετήσεις γίνονται από τους πίνακες α΄ με απόφαση του οικείου Νομάρχη, ύστερα από πρόταση του οικείου περιφερειακού υπηρεσιακού συμβουλίου. 7.Για την πλήρωση κενών θέσεων από τους πίνακες α΄ το περιφερειακό υπηρεσιακό συμβούλιο καλεί όλους τους περιλαμβανόμενους σ’ αυτούς να υποβάλλουν δήλωση τοποθέτησης σε μία ή περισσότερες από τις θέσεις αυτές κατά σειρά προτίμησης. 8.Σε περίπτωση που η ίδια θέση ζητείται από περισσότερους υποψήφιους για τοποθέτηση, τοποθετείται εκείνος που διαθέτει τις περισσότερες μονάδες τοποθέτησης, όπως αυτές προσδιορίζονται στα άρθρ. 2 και 3 του Π.Δ. 249/1986. 9.Στις θέσεις για τις οποίες δεν υποβλήθηκαν δηλώσεις, σύμφωνα με την προηγούμενη παράγραφο, τοποθετούνται διευθυντές ή υποδιευθυντές ή υπεύθυνοι τομέων από όσους απομένουν στους πίνακες α΄ και με την εξής σειρά: Σελ. 180,402(ε) Τεύχος 1225-Σελ. 74 α)Όσοι ανήκουν οργανικά σε σχολικές μονάδες της ίδιας ή γειτονικής πόλης ή Κωμόπολης, ή του ίδιου νησιού, στις οποίες υπάρχουν οι κενές θέσεις και διαθέτουν τις λιγότερες μονάδες τοποθέτησης. β)Όσοι ανήκουν οργανικά στο χώρο της διεύθυνσης ή του ίδιου γραφείου εκπ/σης, όπου υπάρχουν οι κενές θέσεις και διαθέτουν τις λιγότερες μονάδες τοποθέτησης. γ)Όσοι ανήκουν οργανικά σε σχολεία του νομού και διαθέτουν τις λιγότερες μονάδες τοποθέτησης. 10.Στις θέσεις που κενώνονται μετά την 31η Μαρτίου δεν τοποθετούνται διευθυντές, υποδιευθυντές ή υπεύθυνοι τομέων ΣΕΚ. Στις θέσεις αυτές καθώς και σε όσες απομένουν κενές εξαιτίας της εξάντλησης των πινάκων α΄ και β΄ ορίζονται αναπληρωτές, σύμφωνα με τις διατάξεις του Κεφαλ. Ε΄ του άρθρ. ΙΙ του Νόμ. 1566/1985, των οποίων η θητεία λήγει στις 31 Αυγούστου. Κυρώθηκε και έχει ισχύ νόμου από το εδαφ. ε του άρθρ. 7 Νομ. 1771/1988, ΦΕΚ Α΄ 71 (τομ. 31 σελ. 34,15….) 